stanford-oval/wikipedia huggingface dataset:
Raiskiojärvi
Maantietoa

Järven pituus on 200 metriä, leveys 150 metriä ja sen pinta-ala on 2,1 hehtaaria. Se jää Hahmojärven ja Pikkujärvenäyrään väliin. Järven rannat ovat puoliksi soistuneet ja puoliksi kuivaa metsämaata. Siihen laskee idästä Luomakorven kuivatusoja ja pohjoisesta lyhyt metsäoja. Järvellä on kaksi kaivettua laskuojaa Hahmojärveen. Rantaviivan pituus on 550 metriä. Lampi on autio ja sitä reunustaa etelässä suoja-aita. Lentokentän huoltotie kulkee järven länsipuolelta läheltä ohi. Lempäälän raja ohittaa järven 150 metrin päässä.
Historiaa

Järven lähihistoria on sama kuin Hahmojärvelläkin.
Rimpiläinen

Rimpiläinen on sukunimi, joka on muun muassa seuraavilla suomalaisilla henkilöillä:
Adolf Rimpiläinen (1848–1937), raatimies ja tervakauppias
Olavi Rimpiläinen (1937–2019), teologi, pappi ja Oulun hiippakunnan piispa 1979–2000
Tuomas Rimpiläinen (s. 1980), toimittaja ja kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rimpiryönikkä

| Rimpiryönikkä> Tieteellinen luokittelu |
| --- | --- |
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Sääsket Nematocera
Yläheimo::  Tipuloidea
Heimo::  Pikkuvaaksiaiset Limoniidae
Alaheimo::  Limnophilinae
Suku::  Ryönikät Phylidorea
Laji::  heterogyna
Kaksiosainen nimi
 Phylidorea heterogyna  (Bergroth, 1913) 
Infobox OKNimi-testi OK: 
Rimpiryönikkä (Phylidorea heterogyna) on pikkuvaaksiaisten heimoon kuuluva hyönteislaji.
Rimpiryönikkää tavataan Euroopasta. Sen levinneisyysalue on suppea, ja se on monin paikoin harvinainen. Britanniassa ja Tšekissä laji on luokiteltu uhanalaiseksi. Suomessa rimpiryönikkää kuitenkin esiintyy varsin laajalla alueella. Se onkin Suomen kansainvälinen vastuulaji.
Rimpiryönikkää esiintyy niukkaravinteisilta runsasravinteisille soille. Sen esiintymiseen vaikuttaa todennäköisesti sopivat vesistöolot ja sopiva rahkasammalkerros. Sitä pidetään ravinteikkaiden Peräpohjolan aapasoiden indikaattorilajina.
Rimpisahakainen

| Prionocera chosenicola> Uhanalaisuusluokitus |
| --- | --- |
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kaksisiipiset Diptera
Yläheimo::  Tipuloidea
Heimo::  Vaaksiaiset Tipulidae
Suku::  Prionocera
Laji::  chosenicola
Kaksiosainen nimi
 Prionocera chosenicola  Alexander, 1945 
Synonyymit
 Prionocera tjederi Mannheims, 1952 
Infobox OKNimi-testi OK: 
Rimpisahakainen (Prionocera chosenicola) on isovaaksiaisten sukuun (Prionocera) ja vaaksiaisten heimoon (Tipulidae) kuuluva eläinlaji. Tieteellisen nimen sille antoi ensimmäisenä Alexander vuonna 1945. Sillä ei ole alalajeja.
Puolan Augsburgin tunnustuksen evankelinen kirkko

| Kościół Ewangelicko-Augsburski w Rzeczypospolitej Polskiej  Puolan Augsburgin tunnustuksen evankelinen kirkko |
| --- | --- |

Suuntautuminen:  Luterilaisuus
Johtaja:  johtava piispa Jerzy Samiec
Yhteistyötahoja:  Luterilainen maailmanliitto, Kirkkojen maailmanneuvosto
Toiminta-alue:  Puola
Hiippakuntia:  6
Seurakuntia:  133
Jäseniä:  61 270
Kotisivu:  https://www.luteranie.pl/
Infobox OKVirheellinen NIMI-arvo: 
Puolan Augsburgin tunnustuksen evankelinen kirkko (puol. Kościół Ewangelicko-Augsburski w Rzeczypospolitej Polskiej) on luterilainen kirkko, joka toimii Puolassa. Kirkon jäsenmäärä on 61 270.
Historia

Luterilainen uskonpuhdistus levisi varhain Puolan alueelle. Sen saapumisreittinä toimi Itä-Preussi, jossa saksalaiset ja puolalaiset elivät hyvissä keskinäisissä väleissä. Itä-Preussin luterilainen kirkko käytti puolaa jumalanpalveluskielenä 1800-luvulle asti. Vastauskonpuhdistus oli kuitenkin voimakas ja hävitti suurimman osan Puolaan syntyneestä luterilaisuudesta. Puolan jako vuonna 1795 Venäjän, Itävallan ja Preussin kesken muutti jälleen alueen uskonnollista tilannetta. Suuria luterilaisia seurakuntia syntyi kaupunkeihin. Preussin hallitsemassa osassa Puolaa vahvoja luterilaisia seurakuntia syntyi Sleesian alueelle. Puolan itsenäistyessä vuonna 1918 sen alueella toimi seitsemän eri evankelista kirkkoa, jotka olivat pääosin luterilaisia. Niihin kuului noin 500 000 jäsentä. Toisen maailmansodan aikana monia pastoreita pidätettiin ja vietiin keskitysleireille. Vuoden 1945 jälkeen luterilaisten määrä putosi noin 80 000:een Saksaan suuntautuneen muuttoliikkeen vuoksi.
Nykytilanne

Kirkolla on 61 270 jäsentä. Hiippakuntia on kuusi ja seurakuntia 133. Lähes puolet kirkon jäsenistä elää Sleesiassa Cieszynin alueella. Pienempiä yhteisöjä löytyy Ylä-Sleesian ja Masurian alueilla. Muualla maassa luterilaiset seurakunnat sijaitsevat suurissa kaupungeissa, ja niiden jäsenmäärä vaihtelee hyvin pienestä muutamiin tuhansiin.
Aiheesta muualla

Wikimedia Commonsissa on kuvia tai muita tiedostoja aiheesta .
Kirkon kotisivut
Raiskinlampi (Keuruu)

| Raiskinlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°16′54″N, 24°16′12″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ristajoen valuma-alue (35.65)
Laskujoki:  oja Tervalampeen 
Järvinumero:  35.654.1.016
Mittaustietoja
Pinnankorkeus:  174,6 m  
Rantaviiva:  0,5 km  
Pinta-ala:  1,322 ha  
Saaria:  ei saaria 
 fiRaiskinlampi 
Raiskinlampi  on Keski-Suomessa Keuruulla Raiskin kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,3 hehtaaria ja se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 500 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Kaijanjoen valuma-alueeseen (35.654) se kuuluu.
Risto Vasara

Risto Antero Vasara (27. marraskuuta 1908 Lavia – 14. lokakuuta 1975 Helsinki) oli suomalainen maanviljelysneuvos, virkamies ja Valtion viljavaraston pitkäaikainen toimitusjohtaja.
Henkilöhistoria

Vasaran vanhemmat olivat kansakoulunopettajat Oskari Malakias Vasara ja Aino Johanna Ollari ja puoliso vuodesta 1936 filosofian maisteri, suomentaja Helvi Jaakkola. Risto Vasara tuli ylioppilaaksi 1927 Kokemäellä ja valmistui agronomiksi ja maatalous- ja metsätieteiden kandidaatiksi 1935. Vasara toimi jo ennen valmistumistaan MTK:n apulaissihteerinä. Talvisodan jälkeen hän siirtyi MTK:sta kansanhuoltoministeriöön,  jatkosodan jälkeen 1945 Vasarasta tuli ministeriön elintarvikeosaston toimistopäällikkö ja 1946 koko elintarvikeosaston päällikkö. Vuonna 1949 hänet nimitettiin Valtion viljavaraston toimitusjohtajaksi. Vasaran aloittaessa tehtävässä viljavaraston kapasiteetti oli noin 56 tuhatta tonnia, 1960-luvun loppuun mennessä se oli kasvanut yli neljäänsataan tuhanteen tonniin. Vasarasta tuli 1952 myös viljavaraston johtokunnan puheenjohtaja. Hän oli lisäksi muun muassa Suomen ja Neuvostoliiton kauppavaltuuskunnan pitkäaikainen jäsen. Vasara sai maanviljelysneuvoksen arvon  1968. Hän jäi eläkkeelle 1973, Valtion viljavaraston johtajana häntä seurasi Urpo Hoikkala.
Julkaisuja

Laviasta eikä ahtaasta, 1974
Mouhijärven emäpitäjän ja Selkeen virkatalon vaiheita, 1975
Selkeen neljänneksen ja everstin virkatalon vaiheita, 1975
Mario Peressin

Mario Peressin (17. toukokuuta 1923 Azzano Decimo – 11. lokakuuta 1999) oli italialainen roomalaiskatolinen arkkipiispa. Hänet vihittiin papiksi 30. kesäkuuta 1946 ja nimitettiin L'Aquilan koadjuuttoriarkkipiispaksi 7. huhtikuuta 1983. Piispaksi vihkiminen seurasi 29. kesäkuuta. Pääkonsekraattorina toimi Sebastiano Baggio, jota avustivat Carlo Martini ja Abramo Freschi.
Peressinistä tuli 31. joulukuuta 1983 L'Aquilan arkkipiispa, jona hän toimi, kunnes jäi eläkkeelle 6. kesäkuuta 1998.
Rautanaamio

L'Homme au Masque de Fer (Mies rautanaamiossa). Tuntemattoman tekijän painokuva (etsaus ja mezzotinto, käsinväritetty) vuodelta 1789. Alkuperäisen työn otsikon (ei näy kuvassa) mukaan kuvassa on Louis de Bourbon, Vermandois’n kreivi, Ludvig XIV:n tunnustamaton poika.
Rautanaamio eli Rautanaamari (ransk. L’homme au masque de fer ’mies rautaisessa naamiossa’, syntymäaika tuntematon, kuoli 19. marraskuuta 1703) oli Ranskan eri vankiloissa Ludvig XIV:n valtakaudella pidetty vanki, jonka henkilöllisyys on sitovasti ratkaisematta. Rautanaamion arvoitusta ovat käsitelleet useat kirjailijat ja tutkijat. Aiheesta on tehty useita elokuvia.
Rautanaamio teljettiin aluksi Pignerolen linnoitukseen. Tuolloin hänestä käytettiin nimeä Eustache Dauger. Bastiljiin hänet siirrettiin vuonna 1698. Naamioidun vangin arvoitus kiehtoi kirjailijoita ja oppineita. Alexandre Dumas vanhempi on tunnetuimpia Rautanaamiota käsitelleitä kirjailijoita. Hän kirjoitti aiheesta romaanissa Bragelonnen varakreivi eli muskettisoturien viimeiset urotyöt. Rautanaamion on epäilty olleen esimerkiksi Ludvig XIV:n tuntematon kaksoisveli, jolloin syy vangitsemiseen olisi ollut yksiselitteisen kruununperimyksen turvaaminen.
Simon Singh tarkastelee Rautanaamion arvoitusta kryptografian näkökulmasta. Vuonna 1890 löydettiin Ludvig XIV:n hallinnon salakirjoitettuja kirjeitä, joiden koodin - "Suuren salakirjoituksen" - Ranskan armeijan salakirjoitusasiantuntija Étienne Bazeries kykeni selvittämään. Eräs kirjeistä oli Ludvig XIV:n sotaministerin François Michel Louvois'n selonteko kenraali Vivien de Boulonden rikoksista Cuneon taistelussa yhdeksänvuotisen sodan aikana ja hänen vangitsemisestaan Pignerolen linnoitukseen. Eräs kirjeen yksityiskohta käsittelee vangin kasvojen peittämistä ulkoilun aikana rautaisella naamiolla.
Rautanaamio kuoli Bastiljissa 1703. Kasvot oli aina peitetty mustalla naamarilla. Muutama samanaikainen kertomus väittää hänen olleen ulkomainen aatelismies, joka olisi ollut Ludvig XlV:n oikea isä. Toiset ovat pitäneet häntä kuninkaan vanhempana tai kaksoisveljenä taikka hänen aviottomana poikanaan. Useat ovat arvelleet, että hän oli Mantovan herttuan ministeri Mattioli, joka 1678 oli luvannut hankkia muutaman linnan ranskalaisten haltuun, mutta rikkonut lupauksensa.
Aiheesta muualla

Armas J. Pulla : Kuka oli rautanaamio?, Helsingin Sanomat, 26.08.1934, nro 228, s. 27, Kansalliskirjaston digitaaliset aineistot
Ray Austin

| Ray Austin> Henkilötiedot |
| --- | --- |
Syntynyt: 31. lokakuuta 1970 Cleveland
Kansalaisuus:  Yhdysvallat
Nyrkkeilijä
Painoluokka:  raskassarja
Kätisyys:  oikea
Ammattilaistilastot
Ottelut:  43
Voitot:  29
– tyrmäysvoitot:  18
Tappiot:  10
Ratkaisemattomat:  4
Ray ”The Rainman” Austin (s. 31. lokakuuta 1970, Cleveland, Ohio) on yhdysvaltalainen raskaansarjan nyrkkeilijä. Austin tunnetaan muun muassa ottelustaan Volodymyr Klytškoa vastaan 10. maaliskuuta 2007, jonka hän hävisi toisessa erässä. Austin on otellut myös Sultan Ibragimovia vastaan. Vuonna 2008 Austin voitti puolalaisen Andrew Golotan ensimmäisen erän jälkeisellä erätauolla.
Aiheesta muualla

Ray Austinin ottelutilastot
Pro Wrestling Finlandia

| Tietoja: |
| --- | --- |
Lyhenne:: PWF
Perustettu:: 2003
Toiminta lopetettu:: 2006
Promoottori:: Maria Gren
Viimeinen mestari:: Stark Adder
Edeltäjä:: Valhalla Pro Wrestling
Seuraaja:: Fight Club Finland

PWF eli Pro Wrestling Finlandia oli Suomessa vuosina 2003 – 2006 toiminut wrestlingpromootio.
PWF aloitti toimintansa 12. joulukuuta 2003 talousvaikeuksiin joutuneen Valhalla Pro Wrestlingin tilalla (VPW). PWF koulutti omat suomalaiset painijansa, joiden lisäksi heidän tapahtumissaan vieraili ulkomaisia tähtiä, kuten Bernard Vandamme (Belgia), Big John (Norja), Daniel Sebastian (Norja), Erik Isaksen (Norja), Jonny Storm (Yhdistynyt kuningaskunta),  Starbuck (Kanada) ja Steve Corino (Yhdysvallat). PWF ilmoitti lopettamisestaan 24. elokuuta 2006.
Pro Wrestling Finlandian tilalle aloitettiin Fight Club Finland.
Pro Wrestling Finlandiassa käydyt tapahtumat > 2004

Vapaapaini-ilta (10. huhtikuuta 2004)
Mayday (15. toukokuuta 2004)
House Show 7/04 (10. heinäkuuta 2004)
Mestaruusturnaus (14. elokuuta 2004)
House Show 11/04 (6. marraskuuta 2004)
Snow Plow (4. joulukuuta 2004)
Vuonna 2004 PWF:n kuudessa tapahtumassa nähtiin muun muassa mestaruustaistoja ja ulkomaiden vierailijoita. Mayday oli ensimmäinen suuri tapahtuma, joka myöhempinä vuosina nousi myös PWF:n vuoden "päätapahtumaksi". Maydayn kohokohtana nähtiin AMONin ja PitDogin välinen Last man standing -ottelu.
Mestaruusturnauksessa saatiin ensimmäinen PWF-mestari. Tittelin ansaitsi turnausvoitollaan ahvenanmaalainen Backyard Bully. Samassa tapahtumassa käytiin myös EUROSTARS Euroopanmestaruusottelu norjalaisen Erik Isaksenin ja belgialaisen Bernard Vandamme välillä. Tapahtumassa nauhoitettiin myös Yllytyshullut -televisiosarjan haasteottelu, jossa yllytyshullu sai vastaansa PWF:n Psycho Skinin.
Joulukuun Snow Plow -tapahtumassa "The Canadian Rebel" StarBuck teki PWF-debyyttinsä ottelussa Suomi-Poikaa vastaan. Samassa tapahtumassa käytiin myös Suomen mittakaavassa historiallinen ottelu, jossa PWF-mestari Backyard Bully, AMON ja amerikkalainen Steve Corino ottivat yhteen 3-Way -ottelussa, jossa panoksena olivat PWF-mestaruus ja Corinon hallitsema Pro Wrestling Zero-One -promootion US Heavyweight -mestaruus.
Pro Wrestling Finlandiassa käydyt tapahtumat > 2005

House Show 1/05 (29. tammikuuta 2005)
Witches Time (26. maaliskuuta 2005)
MayDay 2 (7. toukokuuta 2005)
New Blood (18. kesäkuuta 2005)
Reckoning Day (4. syyskuuta 2005)
Finlandia Fall Brawl (1. lokakuuta 2005)
Tampereen Turmio (9. joulukuuta 2005)
Snow Plow 2 - Special (10. joulukuuta 2005)
Vuosi 2005 lähti käyntiin AMONin mestaruusvoitolla ensimmäisessä tapahtumassa. Seuraavassa tapahtumassa AMON kääntyi heeliksi ja liittyi Team VPW -ryhmään.
Vuoden suurimmassa tapahtumassa MayDay 2:ssa käytiin kolme mestaruusottelua. Englantilaiset Jonny Storm ja Jody Fleisch sekä norjalainen Daniel Sebastian ottivat yhteen 3-Way elimination -ottelussa Ranskan cruiserweight -mestaruudesta. PWF-mestaruudesta käytiin kaksi ottelua. Ensimmäisessä ottelussa painivat mestari AMON, PitDog ja Maveric, mikä päättyi tuplaselätykseen AMONin ja PitDogin toimesta. Tämän seurauksena käytiin mestaruusottelun uusinta AMONin ja PitDogin välillä Last man standing II -ottelun muodossa. MayDayssa käytiin myös ottelu StarBuckin ja Steve Corinon välillä.
PWF:n seuraavan tapahtuman New Bloodin aikoihin PWF ilmoitti AMONin lähteneen, jolloin mestaruustittelistä tuli avoin. Reckoning Dayssa käytiin turnaus ykköshaastajuudesta, johon selvisivät Stark Adder ja StarBuck. Seuraavassa tapahtumassa, Finlandia Fall Brawlissa StarBuckista tuli uusi mestari.
Vuoden viimeisissä tapahtumissa StarBuck puolusti mestaruuttaan Stark Adderia vastaan, joka pysyi ykköshaastajana vuoden loppuun saakka. AMONin kanssa samoihin aikoihin lähtenyt PitDog teki paluun SnowPlow 2:ssa, jossa hän kävi ottelun tuoretta painijaa, Jurassic Jayta vastaan.
Pro Wrestling Finlandiassa käydyt tapahtumat > 2006

New Year's Rumble (14. tammikuuta 2006)
March Madness (11. maaliskuuta 2006)
April Assault (8. toukokuuta 2006)
Lahden Löylyt - Turpasauna (21. huhtikuuta 2006)
MayDay 3 (26. toukokuuta 2006)
Summer Sizzler (19. elokuuta 2006)
PWF:n viimeisen vuoden alussa painittiin "Lucky 13" Invitational battle royal -ottelu, jonka voittajasta Valentinesta tuli mestaruuden ykköshaastaja. Samassa tapahtumassa kohtasivat myös StarBuck ja Big Bully PWF-mestaruusottelussa.
March Madness -tapahtumassa AMON teki yllättävän paluun, kun hän sekaantui Mavericin ja Jurassic Jayn otteluun. Samaisessa tapahtumassa käytiin Triple threat ottelu Stark Adderin, Suomi-Pojan ja Big Bullyn välillä mestaruuden ykköshaastajuudesta.
April Assaultissa käytiin streetfight tag team -ottelu, jossa Starbuck ja Stark Adder painivat Suomi-Poikaa ja Big Bullya vastaan.
Perinteiseksi vuoden kohokohdaksi muodostunut MayDay 3 oli edeltäjiensä tavoin suuri tapahtuma. Tapahtumassa käytiin muun muassa tag team -ottelu, jossa Valentine ja Hel painivat Eddie Anarchya ja kroatialaista Wesnaa vastaan. Illan pääottelussa Stark Adder voitti Starbuckin PWF-mestaruusottelussa tullen uudeksi mestariksi.
PWF:n viimeisessä tapahtumassa Summer Sizzlerissä Eddie Anarchy ja Valentine kävivät Suomen showpainihistorian ensimmäisen Deathmatchin. Tapahtuman jälkeen PWF ilmoitti lopettamisestaa internetsivuillaan.
PWF Alumni > Painijat

EasyRider / Big Easy (2003 - 2004)
Psycho Skin (2003 - 2004)
Hellraiser (2003 - 2004)
Merlyn (2003 - 2004)
"Brand New God" AMON (2003 - 2005, 2006)
PitDog (2003 - 2006)
Stark Adder (2003 - 2006)
The Saint / Johnny McMetal (2003 - 2006)
Sitkeä Sissi / Painmaker (2004 - 2005)
Seth (2004 - 2005)
"The Canadian Rebel" Starbuck (2004 - 2006)
"Backyard Bully" McMurphy / Big Bully (2004 - 2006)
Crome McMurphy (2004 - 2006)
Suomi-Poika (2004 - 2006)
Maveric (2004 - 2006)
Thunder (2004 - 2006)
Hel / Kisu (2004 - 2006)
Omega (2004 - 2006)
Eddie Anarchy (2004 - 2006)
Valentine (2005 - 2006)
Ville "Tuho" Torvinen (2005 - 2006)
Ibo Ten (2005 - 2006)
The Mighty Perkules (2005 - 2006)
Pikku Perkules (2005 - 2006)
Bounty Hunter (2004 - 2006)
Jurassic Jay (2006)
Ugalabugala (2006)
PWF Alumni > Ryhmät

Brand New Gods (AMON, Hel, Hellraiser) (2004)
Team VPW (AMON, Seth, Bounty Hunter & Patrick Pesola) (2004 - 2005)
Rat pack (Bounty Hunter, Maveric, The Saint, Omega & Patrick Pesola) (2005 - 2006)
Munkkipojat (Maveric & Thunder) (2004 - 2005)
McMurphy Brothers (Big Bully & Crome) (2004 - 2006)
Team Horna (Mighty P, Pikku P & Lady P) (2005 - 2006)
Toinen Aste (Ibo Ten & Jurassic Jay) (2006)
PWF Alumni > Managerit

Mei / Lady Perkules (2004 - 2006)
Patrick Pesola (2004 - 2006)
PWF Alumni > Ulkomaalaiset

Suluissa kotipaikka ja tapahtuma.
Big John (Norja) (Mayday, MayDay 2)
Daniel Sebastian (Norja) (Mayday, House Show 7/04, Mestaruusturnaus, Snow Plow, MayDay 2)
Jonny Storm (Englanti) (Mayday, MayDay 2)
Jorge Castano (Kolumbia) (Mayday)
Bernard VanDamme (Belgia) (Mestaruusturnaus)
Erik Isaksen (Norja) (Mestaruusturnaus, Reckoning Day)
Steve Corino (Yhdysvallat) (Snow Plow, MayDay 2)
Steve Lynskey (Iso-Britannia) (MayDay 2)
Bjørn Sem (Norja) (MayDay 2)
Jody Fleisch (Englanti) (MayDay 2)
Wesna (Kroatia) (MayDay 3)
PWF Championship > Luettelo PWF-Mestareista

| Mestari | Kerta | Päivämäärä | Hallinnut (vrk) | Vastustaja | Tapahtuma | Huomioita |
| --- | --- | --- | --- | --- | --- | --- |
| Backyard Bully | 1 | 14. elokuuta 2004 | 166 vrk | Stark Adder (finaali) | Mestaruusturnaus | Bully voitti turnauksessa useamman vastustajan. |
| AMON | 1 | 29. tammikuuta 2005 | 143 vrk | Bully McMurphy | House Show 1/05 |  |
| Hyllylle | - | 21. kesäkuuta 2005 | 0 | - | New Blood | Mestaruudesta tuli avoin AMONin lähtiessä PWF:sta. Reckonin Dayssa käytiin ykköshaastajaturnaus. |
| Starbuck | 1 | 1. lokakuuta 2005 | 237 vrk | Stark Adder | Finlandia Fall Brawl | 2 Out of 3 Falls -ottelu  |
| Stark Adder | 1 | 26. toukokuuta 2006 | 90(365)† vrk | Starbuck | MayDay 3 | 30 min Ironman -ottelu // PWF lopetti toimintansa 24. elokuuta 2006. Adder jatkoi mestarina FCF:ssa.  |
† Mukana vuorokaudet FCF-mestarina.
Aiheesta muualla

Fight Club Finland
Maloni Bole

Maloni Bole (s. 22. marraskuuta 1968 Suva) on fidžiläinen entinen pikajuoksija. Hän kilpaili vuoden 1988 kesäolympialaisissa Soulissa. Siellä hän putosi ensimmäisellä kierroksella sekä miesten 100 metrin juoksussa (jäätyään eränsä seitsemänneksi) että 200 metrin juoksussa (jäätyään eränsä viidenneksi). Hänen henkilökohtaiset ennätysaikansa ovat 100 metrin juoksumatkalla 10,96 (1986) ja 200 metrin matkalla 22,15 (1986).
Rauniokilkka

| Rauniokilkka |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Ratamokasvit Plantaginaceae
Suku::  Kilkat Cymbalaria
Laji::  muralis
Kaksiosainen nimi
 Cymbalaria muralis  P.Gaertn., B.Mey. & Scherb. 
Katso myös
   Rauniokilkka Wikispeciesissä   Rauniokilkka Commonsissa 
Infobox OKNimi-testi OK: 
Rauniokilkka eli kilkkaruoho (Cymbalaria muralis) on monivuotinen rentovartinen ratamokasvilaji, jota viljellään koristekasvina. Se kasvaa alkuperäisenä Keski-Euroopassa.
Ulkonäkö ja koko

Rauniokilkan rento varsi kasvaa 10–50 senttimetriä pitkäksi. Pitkäruotisten lehtien lapa on 1–2 cm leveä, muodoltaan puolipyöreän munuaismainen ja matalasti 5–9-liuskainen. Rauniokilkan kukat sijaitsevat yksittäin lehtihangoissa. Kukkien vaalean sinipunainen teriö on huulimainen ja kannuksellinen, kooltaan 8–15 millimetriä. Hedelmänä on reikäluomainen kota.
Kasvin yleinen ulkonäkö.
Lehtiä.
Kukka.
Hedelmät.
Aiheesta muualla

Kasviatlas: Rauniokilkka (Cymbalaria muralis) Suomessa.
Suomen Lajitietokeskus: Rauniokilkka (Cymbalaria muralis)
Luontoportti: Kilkkaruoho (Cymbalaria muralis)
United States Department of Agriculture (USDA): Cymbalaria muralis (englanniksi)
Robert Charpentier (everstiluutnantti)

Robert Charpentier (1662–1710) oli suomalainen everstiluutnantti ja Hahkialan kartanon herra. Hänet on haudattu Viipuriin. Hän oli vuonna 1664 aateloidun Toussaint Charpentierin poika.
Elämä

Charpentier opiskeli Turun yliopistossa 1674-75  ja toimi tämän jälkeen Lindhielmin rykmentin majoitusmestarina 1678 ja kornettina 1679. Hänet ylennettiin 1700 luutnantiksi Hämeen jalkaväkirykmenttiin ja 17. marraskuuta 1700 kapteeniksi. Charpentierista tuli majuri Savon ratsurykmentissä 1702 ja everstiluutnantti 1709. Charpentier kuoli 1710 haavoihinsa Viipurin piirityksen aikana ja haudattiin Viipuriin.
Charpentier maalautti taulun ”Kristus ristillä”, joka 1695 ripustettiin Hauhon kirkkoon.
Suku

Robert Charpentierin vaimo oli Gertrud Helena von Köhler (1668 Liivinmaa — 1730 Hauho), jonka vanhemmat olivat majuri, Revalin komendantti Claes von Köhler (k. 1675) ja tämän vaimo Gertrud Romanovits (k. 1720). Charpentierin lapsia olivat vapaaherra Claes Robert Charpentier ja Anna Elisabet Charpentier, (1699 — 2.5.1755), joka avioitui vuonna 1715 ratsumestari Collin L´Eclairin (1683–1737) kanssa. Heidän poikansa majuri Gustaf Robert L´Eclair (1727–1802) aateloitiin 1773, jolloin hän otti enonsa, lapsettomana kuolleen vapaaherra Claes Robertin sukunimen Charpentier.
Raunion rautatieasema

Raunion rautatieasema (lyh. Rio) on rautatieliikennepaikka Seinäjoki–Oulu-rataosalla Kauhavalla. Rauniossa ei ole henkilö- tai tavaraliikennettä ja sitä käytetään junakohtauspaikkana.
Martina Rosucci

Martina Rosucci (s. 9. toukokuuta 1992) on italialainen jalkapalloilija. Hän on pelipaikaltaan keskikenttäpelaaja. Hän on pelannut Italian naisten maajoukkueessa vuoden 2019 MM-kilpailujen päättyessä 50 maaottelua ja tehnyt niissä kaksi maalia. MM-kilpailuissa 2019 hän pääsi vaihtopelaajana kentälle neljännesvälieräottelussa Kiinaa vastaan.
Rosucci on edustanut kotimaassaan Torinoa, Bresciaa ja vuodesta 2017 Juventusta.
Rimpiputkisirvikäs

| Rimpiputkisirvikäs> Uhanalaisuusluokitus |
| --- | --- |
 {{{status}}} 
 
Suomessa:
 Silmälläpidettävä 
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Vesiperhoset Trichoptera
Heimo::  Putkisirvikkäät Limnephilidae
Suku::  Limnephilus
Laji::  diphyes
Kaksiosainen nimi
 Limnephilus diphyes  McLachlan, 1880 
Infobox OKNimi-testi OK: 
Rimpiputkisirvikäs (Limnephilus diphyes) on harvinainen vesiperhoslaji. Suomessa se luokitellaan silmälläpidettäväksi. Se elää nevoilla, lampareissa ja allikoissa.
Aiheesta muualla

ITIS: Limnephilus diphyes (englanniksi)